
AMCAN(ION):
· Datblygu’r sgiliau dadansoddi a chyflwyno sydd eu hangen mewn addysg uwch ac ymchwil. 
· Datblygu dealltwriaeth gynhwysfawr o’r gofynion academaidd a galwedigaethol ar gyfer gyrfaoedd mewn proffesiwn dynodedig. 
DEILLIANNAU DYSGU
Ar ôl cwblhau’r modwl hwn yn llwyddiannus, dylai’r myfyrwyr allu dangos y gallu i:
1. gynnal, dehongli, crynhoi a chyflwyno ymchwil cyfoes mewn fformat priodol yn gysylltiedig â phroffesiwn o’i ddewis; 
2. disgrifio a deall y cymwyseddau, y cwmpas a’r codau ymarfer a moeseg fel y maent yn berthnasol i broffesiwn o’i ddewis. 
CYNNWYS DANGOSOL
· Adnabod ffynonellau ymchwil penodol a generig sy’n berthnasol i broffesiwn o ddewis y myfyriwr, gan gynnwys ond heb eu cyfyngu i’r canlynol: Llyfrgell a gwasanaeth rhyng-lyfrgellol, defnyddio cylchgronau, e-lyfrau a’r Rhyngrwyd. 
· Protocolau ar gyfer cyfeirnodi adnoddau a ddefnyddir at waith academaidd, gan gynnwys ond heb eu cyfyngu i’r canlynol: testunau, cylchgronau, gwefannau a phapurau newydd ac ar gyfer cyhoeddiadau o fathau penodol.
· Sgiliau mathemategol i gofnodi a chyflwyno gwybodaeth mewn dull priodol, gan gynnwys ond heb eu cyfyngu i’r canlynol: ystadegau disgrifiadol, graffiau, tablau a ffigurau.  

· Adfyfyrio personol: er mwyn adnabod cryfderau a gwendidau o ran y sgiliau sydd eu hangen ar gyfer astudio llwyddiannus ar lefel israddedig ac yng nghyswllt gyrfa o ddewis. 

· Adnabod llwybr/au gyrfa posibl a phennu cymwyseddau, cymwysterau a’r profiad sydd eu hangen. 
· Cyfleu a chyflwyno gwybodaeth, gan gynnwys ond heb eu cyfyngu i’r canlynol: cyflwyno ar lafar, PowerPoint, posteri, dyddlyfrau adfyfyriol, erthyglau, adroddiadau labordy, cymhorthion addysgu, gweithdai ac arddangosiadau. 
· Cyflwyniad i feddwl yn feirniadol, beirniadu ac ysgrifennu’n feirniadol.  

· Cyflwyniad i dechnegau casglu data, gan gynnwys ond heb eu cyfyngu i’r canlynol: cyfweliadau, holiaduron, arsylwi, arbrofi a dyddlyfrau.  

· Moeseg ymchwil yn gysylltiedig â chasglu, rheoli a chyhoeddi gwybodaeth. 
· Codau ymarfer yn gysylltiedig ag ymddygiad proffesiynol mewn gyrfa o ddewis, megis Cofrestr Gweithwyr Proffesiynol ym maes Ymarfer Corff, Cymdeithas Therapyddion Chwaraeon, Cymdeithas Maetheg, Addysg Awyr Agored a Chymdeithas Ymchwil Addysg Prydain.
· Cyflwyniad i sgiliau marchnata a busnes yn gysylltiedig â dilyniant gyrfa o ddewis, gan gynnwys ond heb eu cyfyngu i’r canlynol: marchnata, hyrwyddo, cadw cofnodion, cyfrinachedd, atebolrwydd cyhoeddus ac yswiriant.  

STRATEGAETH DYSGU AC ADDYSGU
Darlithoedd fydd yn darparu’r brif strategaeth o ran datblygu dealltwriaeth ddamcaniaethol, fel y’i nodir o fewn cynnwys y modwl.  Bydd profiadau ymarferol a seiliedig ar waith yn cadarnhau’r dysgu mewn sefyllfaoedd a chyd-destunau go iawn.  Bydd tiwtorialau’n darparu cyfle i drafod syniadau’n gysylltiedig â datblygu, gweithredu a rheoli rhaglenni ymarfer corff. 
Dyrennir yr addysgu fel a ganlyn i gyflwyno’r modwl: 
	Math o Weithgaredd
	Oriau
	Canran 

	Dysgu ar yr amserlen
	45
	23

	Dysgu annibynnol
	115
	57

	Dysgu drwy leoliadau
	40
	20

	CYFANSWM
	200
	100


ASESU
Elfen Asesu 1 – 50%
Gwaith cwrs - Dyddlyfr adfyfyriol (1500 o eiriau) 
Enghraifft
Wedi cwblhau profiad seiliedig ar waith (40 awr), nodwch ac adfyfyrio ar agweddau ar y profiad sy’n cadarnhau ymddygiad moesegol cadarn a / neu lynu at godau ymarfer priodol.  

Elfen Asesu 2 - 50% 

Gwaith cwrs / Ymarferol - Cyflwyniad (10 munud) neu draethawd (1500 o eiriau) yn gysylltiedig ag aseiniad. 
Cyflwynwch adolygiad llenyddiaeth o bwnc allweddol yn gysylltiedig â disgyblaeth eich gradd, naill ai fel traethawd neu fel cyflwyniad llafar. 
Crynodeb o’r Asesiad
	Math o Weithgaredd
	Canran 

	Arholiad Ysgrifenedig
	

	Gwaith cwrs
	50

	Ymarferol
	50

	CYFANSWM
	100

